pythainlp/thai_wikipedia_clean_20230101 huggingface dataset:
เมื่อวันที่ 14 กันยายน 2020 ผู้เคราะห์ร้าย เด็กหญิงอายุ 19 ปี ชนชั้นทลิต กำลังเก็บเกี่ยวผลิตผลทางปศุสัตว์ในไร่แห่งหนึ่งก่อนที่จะถูกลากด้วยทุปัตตาซึ่งถูกนำไปรัดคอเธอ ส่งผลให้สันหลังของเธอได้รับบาดเจ็บระหว่างเธอถูกลาก เด็กหญิงชาวทลิตได้ถูกข่มขืนหมู่ (gang-raped) โดยชายสี่คนจากวรรณะราชปุต เธอถูกทิ้งไว้พร้อมอาการอัมพาตจากการบาดเจ็บอย่างรุนแรงของสันหลัง ที่ซึ่งต่อมาแพทย์ผู้ทำการรักษาระบุว่ารุนแรงถึงขั้นที่อาจจะเป็นการบาดเจ็บถาวร ผู้กระทำผิดได้พยายามรัดคอ (strangulate) ของเหยื่อและเธอพยายามขัดขืนการข่มขืนของพวกเขา เสียงกรีดร้องและร้องไห้ของเธอได้ต่อมาถูกค้นพบโดยแม่ของเธอภายในไร่ เธอได้ถูกนำตัวส่งไปยังสถานีตำรวจจันทปา (Chand Pa police station) ที่ซึ่งเจ้าหน้าที่ตำรวจจันทปาต่อมาได้ปฏิเสธและกล่าวหาว่าเธอได้ทำให้พวกเขาต้องอับอาย ("humiliated") The police registered a complaint on 20 September. ต่อมาเหตุการณ์นี้ได้ถูกลงทะเบียนโดยเจ้าหน้าที่ตำรวจในวันที่ 22 กันยายน
การผ่าขันสูตรได้ระบุว่าเหยื่อได้เสียชีวิตด้วย "อาการบาดเจ็บที่สันหลังส่วนคอ (cervical spine) จากแผลบาดเจ็บที่เกิดจากแรงทู่ ๆ (blunt-force trauma)" และการพยายามแขวนคอเธอนั้นไม่ใช่สาเหตุการเสียชีวิตของเธอ รายงานชิ้นสุดท้ายภายหลังการเสียชีวิตของเธอระบุว่าพบ "รอยฉีกขาดเดิมในพื้นที่ลับ, แต่ไม่มีการข่มขืนเกิดขึ้น"
เมื่อข่าวเกี่ยวกับเธอได้ถูกเผยแพร่ครั้งแรกผ่านทางโซเชียลมีเดีย เจ้าหน้าที่ตำรวจอัคระ, ผู้พิพากษาศาลอำเภอหาถรัส และกรมประชาสัมพันธ์รัฐอุตตรประเทศ ระบุว่าเป็น "ข่าวปลอม" ต่อมาเจ้าหน้าที่ตำรวจอาวุโสรัฐอุตตรประเทศได้อ้างว่าไม่พบอสุจิในตัวอย่างตามรายงานนิติเวช และคนบางส่วนได้พยายาม "บิดเบือน" เหตุการณ์เพื่อก่อความแตกแยกและ "ความตรึงเครียดระหว่างวรรณะ" เจ้าหน้าที่ยังอ้างว่าผลชันสูตรพลิกศพของโรงพยาบาลแห่งหนึ่งในเดลีระบุว่าเธอไม่ได้ถูกข่มขืน อย่างไรก็ตามได้มีผู้ออกมาวิพากษ์วิจารณ์ว่าตัวอย่างที่อ้างมานั้นไม่เป็นที่น่าเชื่อถือ แนวทางปฏิบัติสากลระบุว่าการตรวจเชื้ออสุจิจะสามารถกระทำได้ไม่เกินสามวันหลังเกิดเหตุ
เหตุการณ์นี้และการรับมือของเจ้าหน้าที่ที่เกิดขึ้นได้รับความสนใจอย่างมากในโลกโซเชียลมีเดียรวมถึงถูกประนามอย่างรุนแรงทั่วประเทศ รวมถึงได้นำไปสู่การประท้วงขับไล่คณะรัฐบาลประจำรัฐอุตตรประเทศของโยคีอาทิตยนาถ โดยนักกิจกรรมและฝ่ายตรงข้ามรัฐบาล
อดีตประธานคองเกรส ราหุล คานธี และเลขานุการใหญ่ ปริยังกา คานธี ได้ถูกข่มขู่ คุกคาม และคุมขังโดยเจ้าหน้าที่ตำรวจรัฐอุตตรประเทศ ระหว่างทั้งสองพยายามเดินทางไปยังหมู่บ้านที่เกิดเหตุทางเท้า หลังรถยนต์ของทั้งสองถูกเจ้าหน้าที่หยุดบนทางด่วน
รายงานบางฉบับระบุว่ากลุ่มที่ซึ่งเรียกตนเองว่า "ราษฏริยสวรรณบริษัท" (Rashtriya Savarna Parishad; บริษัท[กลุ่มคน]ของราษฎรสวรรณะ[ผู้มีวรรณะ]) ได้ออกมาสนับสนุนผู้กระทำผิด และบางรายงานระบุอย่างเป็นนัยว่ากรณีนี้มีตำรวจเข้ามาเกี่ยวข้องอย่างไม่ต้องสงสัย
เหตุฆ่าข่มขืนหมู่ที่หาถรัส พ.ศ. 2563
เหตุฆ่าข่มขืนกระทำชำเราหมู่ที่หาถรัส พ.ศ. 2563
การข่มขืนแฟน
ปรยาคราช
รามนาถ โกวินท์
Parshvanatha
เทวสถานชายทะเล
กฏรรกไรก์โกยิลแห่งมามัลลปุรัม (, Māmallapuram kaṭaṟkaraik kōyil) หรือที่รู้จักในชื่อ เทวสถานชายทะเล  (สร้างขึ้นในปี 700–728) เป็นโบสถ์พราหมณ์ (โกยิล) ที่ตั้งอยู่ริมฝั่งชายหาดบนอ่าวเบงกอล ในรัฐทมิฬนาฑู
โฆยิลนี้สร้างขึ้นด้วยหินแกรนิตในช่วงศตวรรษที่แปด ในรัชสมัยของพระเจ้านรสิงหวรมันที่สอง แห่งราชวงศ์ปัลลวะ ในปี 1984 หมู่อนุสรณ์สถานที่มหาพลีปุรัมซึ่งประกอบด้วยโฆยิลนี้และโบราณสถานอื่น ๆ ในพื้นที่ ได้รับสถานะเป็นแหล่งมรดกโลกของยูเนสโก และเป็นหนึ่งในโกยิลแบบอินเดียใต้ที่เก่าแก่ที่สุดที่ยังหลงเหลือมาในปัจจุบัน
ภายในโฆยิลประกอบด้วยเทวสถานและศาลย่อย ๆ อีก
มหาพลิปุรัม
มหาพลิปุรัม (}), มกาปลิปุรัม  หรือ มามัลลปุรัม  เป็นเมืองหนึ่งในอำเภอเจ็งกัลปัฏฏุ รัฐทมิฬนาฑู ประเทศอินเดีย เมืองนี้เป็นที่รู้จักมากในฐานะที่ตั้งของกลุ่มโบราณสถานแห่งมหาพลิปุรัม แหล่งมรดกโลกของยูเนสโก และเป็นหนึ่งในเมืองท่องเที่ยวที่สำคัญที่สุดของประเทศ
พระเจ้านรสิงหวรมันที่ 1 (หรือมหาพลิ) แห่งราชวงศ์ปัลลวะโปรดตั้งเมืองนี้ขึ้นในศตวรรษที่ 7 นอกจากความรุ่งเรืองทางเศรษฐกิจของเมืองแล้ว มหาพลิปุรัมยังเป็นที่ตั้งของหมู่อาคารหลวง ที่ส่วนใหญ่เป็นการขุดเจาะเข้าไปในหิน ทั้งรัถ (มนเทียรในรูปรถ), มณฑป, งานสลักหิน "คังคาวตรณไศละ" และเทวสถานชายทะเลที่บูชาพระศิวะ
Mamallapuram
Mahabalipuram
เทวสถานริมฝั่งชายหาด
กลุ่มโบราณสถานแห่งมหาพลิปุรัม
หมู่อนุสรณ์สถานที่มหาพลิปุรัม (Group of Monuments at Mahabalipuram) เป็นกลุ่มของอนุสรณ์สถานทางศาสนาที่สร้างขึ้นในศตวรรษที่เจ็ดถึงแปดในเมืองชายฝั่งและเมืองท่องเที่ยว มหาพลีปุรัม รัฐทมิฬนาฑู ประเทศอินเดีย เป็นแหล่งมรดกโลกของยูเนสโก ตั้งอยู่บนชายหาดโคโรมนเฑลบนอ่าวเบงกอล ราว ทางใต้ของเจนไน เมืองหลวงของรัฐ
หมู่อาคารนี้ประกอบด้วยโบสถ์พราหมณ์ (โฆยิล) และอนุสาวรีย์ทางศาสนารวม 40 แห่ง รวมถึงงานสลักหินในที่เปิดที่ใหญ่ที่สุดในโลกแห่งหนึ่งคือ "บุตรธิดาแห่งคงคา" หรือ "การไถ่บาปของอรชุน"
โบราณสถานต่าง ๆ เหล่านี้สร้างขึ้นในสมัยจักรวรรดิปัลลวะ และเป็นที่เรียกขานในชื่อของเจดีย์ทั้งเจ็ด (Seven Pagodas) ในเอกสารตีพิมพ์ยุคโคโลเนียล ในวรรณกรรมบางชิ้นเรียกขานว่าเป็น หมู่เทวสถานมามัลลปุรัม หรือ หมู่เทวสถานมหาพลีปุรัม ในงานยุคใหม่ นับตั้งแต่การบูรณะในปี 1960 หมู่โบราณสถานเหล่านี้ได้อยู่ภายใต้การดูแลของกรมศึกษาโบราณคดีอินเดีย
Group of Monuments at Mahabalipuram
กลุ่มอนุสาวรีย์ที่มหาพลีปุรัม
กลุ่มโบราณสถานที่มหาพลีปุรัม
วัดเขาโบสถ์ พระอารามหลวง
วัดเขาโบสถ์
วัดเขาโบสถ์ อาจหมายถึง
วัดอ่างทอง
วัดอ่างทอง อาจหมายถึง
เจมส์ จตุรงค์
เจมส์ จตุรงค์ (19 กรกฎาคม พ.ศ. 2537 –) เป็นนักร้องเพลงลูกทุ่ง-หมอลำชายชาวไทยสังกัดแกรมมี่โกลด์ และนักแสดง หนึ่งในนักร้องในโครงการ "น้องใหม่ไต่ดาว โครงการ 2 จากเวทีฝันสู่ เวทีจริง"
เขาเกิดเมื่อวันอังคารที่ 19 กรกฎาคม พ.ศ. 2537 ที่อำเภอสุวรรณภูมิ จังหวัดร้อยเอ็ด เป็นบุตรของนายอุดม และนางสมจิต ผดุงรัตน์ จบการศึกษาชั้นประถมศึกษาจากโรงเรียนบ้านหมอตา ระดับมัธยมตอนต้นศึกษาจาก โรงเรียนสุวรรณภูมิวิทยาลัย ระดับมัธยมตอนปลายศึกษาจาก โรงเรียนสุวรรณภูมิพิทยไพศาล ระดับอุดมศึกษา มหาวิทยาลัยราชภัฏสุรินทร์ ได้แชมป์ชิงช้าวรรค์ ไมค์ทองคำ, ศึกวันดวลเพลง 10 สมัย และได้แชมป์ ศึกวันดวลเพลง ซูเปอร์แชมป์
เพลงที่เจมส์ได้มีส่วนร่วมในการการร้อง
จตุรงค์ ผดุงรัตน์
รายพระนามเบย์ตูนิเซีย
ยูบิซอฟต์
Ubisoft Entertainment SA  เป็นบริษัทเกมของฝรั่งเศสโดยมีสำนักงานใหญ่อยู่ที่มงเทรยและสตูดิโอพัฒนาอีกรอบ ๆ โลก ยูบิซอฟต์ได้เผยแพร่วิดีโอเกมหลายแฟรนไชส์ซึ่งรวมถึง Rayman, Raving Rabbids, Prince of Persia, Assassin's Creed, Far Cry, Just Dance, และซีรีส์ Tom Clancy's ณ เดือนมีนาคม พ.ศ. 2561 ยูบิซอฟต์เป็นบริษัทเกมที่ใหญ่ที่สุดอันดับที่ห้าในอเมริกาและยุโรปในแง่ของรายได้และมูลค่าหลักทรัพย์ตามราคาตลาด หลังจาก แอคติวิชัน บลิซซาร์ด, อิเล็กทรอนิก อาตส์, เทค-ทูอินเทอร์แอคทีฟ (เจ้าของร็อกสตาร์เกมส์) และซีดีโปรเจกต์
ทัชมาฮาล (แก้ความกำกวม)
ทัชมาฮาล หรือ ตาชมหัล เป็นอาคารฝังศพในเมืองอัคระ ประเทศอินเดีย สร้างขึ้นโดยจักรพรรดิชาห์ชะฮานแห่งราชวงศ์โมกุล
ทัชมาฮาลยังอาจหมายถึง:
โอเกเดย์ ข่าน
โอเกเดย์ (หรือ อกเดย์; ; "Ögedei", "Ögüdei"; ; ประมาณ ค.ศ. 1186 – 11 ธันวาคม ค.ศ. 1241) เป็นพระราชโอรสพระองค์ที่สามของเจงกิส ข่าน พระองค์ได้ราชาภิเษกและขึ้นครองราชสมบัติเป็นข่านแทนเจงกิส ข่าน เมื่อ 13 กันยายน ค.ศ. 1229 และได้สวรรคตเมื่อ 11 ธันวาคม ค.ศ. 1241 จักรพรรดิโอเกเดย์ทรงขยายดินแดนจักรวรรดิมองโกลแทนเจงกิส ข่าน
Microbody
ไซโทโซม
Cytosome
สตาร์ วอร์ส เอพพิโซด 5 จักรวรรดิเอมไพร์โต้กลับ
รัฐสเปน
Republic of Chile
Protectorate of Peru
First Philippine Republic
First Republic of Korea
Third Republic of Korea
Second Republic of Korea
Supreme Council for National Reconstruction
Sultanate of Sulu
ฟาฮ์รี โครูทืร์ค
ฟาฮ์รี โครูทืร์ค  เป็นนักการเมือง เจ้าหน้าที่กองทัพเรือ และนักการทูตตุรกีซึ่งดำรงตำแหน่งประธานาธิบดีคนที่ 6 ของตุรกีตั้งแต่ปี ค.ศ. 1973 ถึง ค.ศ. 1980
มหาพลีปุรัม
เมาลิด
เมาลิด หรือ เมาลิดินนะบี ( บางครั้งเรียกสั้น ๆ ในภาษาพูดว่า  คู่กับการสะกดแบบท้องถิ่น; บางครั้งเรียกเป็น ) เป็นพิธีวันเกิดของศาสดามุฮัมมัด ซึ่งจัดในเดือนเราะบีอุลเอาวัล เดือนที่สามในปฏิทินอิสลาม วันที่ยอมรับโดยนักวิชาการซุนนีคือวันที่ 12 เราะบีอุลเอาวัล ในขณะที่นักวิชาการชีอะฮ์ส่วนใหญ่ยอมรับเป็นวันที่ 17 เราะบีอุลเอาวัล
ประวัติของการฉลองสืบได้ถึงช่วงแรกของอิสลาม เมื่อตาบิอูนบางส่วนเริ่มการประชุมที่มีการอ่านกวีและเพลงที่แต่งไว้สรรเสริญมุฮัมมัด จักรวรรดิออตโตมันประกาศให้เป็นวันหยุดราชการใน ค.ศ. 1588
ที่รู้จักกันในชื่อ "เมฟลิดกันดิล" (Mevlid Kandil)
นิกายส่วนใหญ่ในศาสนาอิสลามยอมรับการฉลองวันเกิดมุฮัมมัด อย่างไรก็ตาม ด้วยการเกิดขึ้นของวะฮาบีย์/ซะละฟีและอะฮ์มะดียะฮ์ มุสลิมหลายคนเริ่มไม่ยอมรับการฉลอง โดยถือว่าเป็นสิ่งอุตริทางศาสนาที่ต้องห้าม (บิดอะฮ์) "เมาลิด" เป็นวันหยุดราชการในประเทศมุสลิมส่วนใหญ่ ยกเว้นประเทศซาอุดีอาระเบียและประเทศกาตาร์ บางประเทศที่มีมุสลิมเป็นจำนวนมาก เช่น ประเทศอินเดีย เป็นต้น ก็ถือเป็นวันหยุดราชการ
เมาลิด มีรากจากอักษรอาหรับว่า วะละดะ  หมายถึง "เพื่อให้กำเนิด, คลอดลูก, ลูกหลาน" ในการใช้งานร่วมสมัย เมาลิดอิงถึงการฉลองวันเกิดมุฮัมมัด
วันที่.
รายงานจากมุสลิมซุนนีส่วนใหญ่ และชีอะฮ์บางส่วน มุฮัมมัดเกิดในวันที่ 12 เราะบีอุลเอาวัล ส่วนชีอะฮ์สิบสองอิมามถือว่าท่านเกิดในวันที่ 17 เราะบีอุลเอาวัล แม้ว่าจะมีการอิคติลาฟ หรือการปฏิเสธ เนื่องจากนักวิชาการชีอะฮ์ เช่น กุลัยนี, อิบน์ บาบะวัยฮ์, อัษษานี และคนอื่น ยืนยันว่าท่านเกิดในวันที่ 12 เราะบีอุลเอาวัล ถึงกระนั้น กลุ่มอื่นโต้แย้งว่าไม่มีใครทราบวันเกิดของมุฮัมมัด และไม่ได้มีการบันทึกในธรรมเนียมอิสลาม ปัญหาเกี่ยวกับวันเมาลิดที่แท้จริงถูกบันทึกโดยอิบน์ ค็อลลิกาน โดยเป็นคนแรกที่ไม่เห็นด้วยกับการเฉลิมฉลอง
ในช่วงแรกของอิสลาม การฉลองวันเกิดมุฮัมมัดถือเป็นวันศักดิ์สิทธิ์ ซึ่งมักจัดงานแบบลับ ๆ และต่อมามีผู้มาเยี่ยมบ้านเมาลิดเพิ่มขึ้นจนต้องเปิดบ้านทั้งวันในวันนี้โดยเฉพาะ การฉลองนี้ถูกนำไปใช้ที่เซวตาโดยอบูลอับบาส อัลอะซะฟี เพื่อเสริมความเข้มแข็งในสังคมมุสลิม และต่อต้านวัฒนธรรมคริสเตียน การฉลองช่วงแรก มีอิทธิพลของศูฟี เชือดพลีสัตว์ และเดินขบวนคบเพลิง พร้อมกับการเทศนาในที่สาธารณะกับงานเลี้ยง
ต้นกำเนิดที่แท้จริงของเมาลิดเป็นสิ่งที่ติดตามได้ยาก รายงานจาก "Muhammad in History, Thought, and Culture: An Encyclopedia of the Prophet of God" เหตุการณ์นี้เกิดจากการที่มุฮัมมัดถือศีลอดในวันจันทร์ ซึ่งอิงว่าท่านเกิดในวันนั้น และเป็นหนึ่งในเหตุผลที่อุมัรเลือกเป็นปีเริ่มต้นของฮิจเราะห์ศักราช รายงานจาก "Festivals in World Religions" มีการจัดเมาลิดครั้งแรกโดยรัฐเคาะลีฟะฮ์อับบาซียะฮ์ที่แบกแดด มีการแนะนำว่ามีการทำพิธีเมาลิดอย่างเป็นทางการโดยอัลค็อยซุรอนแห่งรัฐเคาะลีฟะฮ์อับบาซียะฮ์ อิบน์ ญุบัยร์เขียนใน ค.ศ. 1183 ว่ามีการฉลองวันเกิดศาสดามุฮัมมัดทุกวันจันทร์ของเดือนเราะบีอุลเอาวัล รายงานจากสันนิษฐานของ Nico Kaptein จากมหาวิทยาลัยไลเดิน เมาลิดถูกริเริ่มโดยรัฐเคาะลีฟะฮ์ฟาฏิมียะฮ์ โดย Marion Holmes Katz กล่าวเพิ่มว่า "ในปัจจุบัน แนวคิดการฉลอง "เมาลิด" ซึ่งมีที่มาจากราชวงศ์ฟาฏิมียะฮ์ เกือบเป็นที่ยอมรับโดยสากลทั้งนักโต้เถียงศาสนาและนักวิชาการฆราวาส" ต้นกำเนิดฝั่งชีอะฮ์มักถูกอ้างอิงจากฝ่ายซุนนีที่ต่อต้านเมาลิด
รายงานจาก "สารานุกรมบริแทนนิกา" พวกฟาฏิมิดจัดงานนี้แค่ในพระราชฐานของเคาะลีฟะฮ์ฟาฏิมียะฮ์เท่านั้น ดังนั้น จึงมีการสรุปว่า งานเมาลิดที่จัดในที่สาธารณะครั้งแรกโดยซุนนีเมื่อ ค.ศ. 1207 โดยมุซัฟฟารุดดีน เกิกเบอรี (Muẓaffar al-Dīn Gökburi)
การปฏิบัติ.
มีการฉลองเมาลิดในประเทศอิสลามเกือบทุกประเทศ และในประเทศที่มีประชากร เช่น เอธิโอเปีย, อินเดีย, สหราชอาณาจักร, ตุรกี, ไนจีเรีย, ศรีลังกา, ฝรั่งเศส, เยอรมนี, อิตาลี, อิรัก, อิหร่าน, มัลดีฟส์, โมร็อกโก, จอร์แดน, ลิเบีย, รัสเซีย และแคนาดา ยกเว้นกาตาร์และซาอุดีอาระเบียที่ห้ามฉลองและไม่ใช่วันหยุดราชการ อย่างไรกตาม ในช่วงปลายทศวรรษของศตวรรษที่ 20 มีเทรนด์ "ห้ามหรือทำลายชื่อเสียง" ของเมาลิดในโลกมุสลิมซุนนี
ข้อความเมาลิด.
การอนุญาต.
ตัวอย่างนักวิชาการซุนนีที่อนุญาตเมาลิดได้แก่ อัสซุยูตี นักวิชาการมัซฮับชาฟิอี (เสียชีวิตใน ฮ.ศ. 911) ที่กล่าวว่า:"คำตอบของผมในเรื่องสถานะการอนุญาตเมาลิด – ตราบเท่าที่ผู้คนยังรวมตัวกัน, มีการอ่านอัลกุรอาน, การเล่าสายรายงานที่ส่งต่อมาจากจุดเริ่มต้น (ชีวประวัติ) ของท่านศาสดา – ขอความโปรดปรานแห่งอัลลอฮ์ และความสันติจงมีแด่ท่าน – และสิ่งอัศจรรย์ในช่วงที่ท่านเกิด ทั้งหมดนั้นตามมาด้วยงานเลี้ยง-เป็นนวัตกรรมที่ดี (บิดอะฮ์ฮะซะนะฮ์) ...เพราะมีการเคารพฐานะศาสดา – ขอความโปรดปรานแห่งอัลลอฮ์ และความสันติจงมีแด่ท่าน – ในนั้น และเป็นการแสดงความรื่นเริงและความสุขในการถือกำเนิดของท่านศาสดา – ขอความโปรดปรานแห่งอัลลอฮ์ และความสันติจงมีแด่ท่าน –"
อิบน์ ฮะญัร อัลอัสเกาะลานี (เสียชีวิตใน ค.ศ. 852) นักวิชาการมัซฮับชาฟิอี อบูชามะฮ์ (เสียชีวิตใน ค.ศ. 1268) ก็สนับสนุนเมาลิดด้วยเช่นเดียวกันกับ อิบน์ อัลฮาจญ์ อัลอับดะรี นักวิชาการมัซฮับมาลิกี (เสียชีวิตใน ฮ.ศ. 737) ที่กล่าวถึงเมาลิดในแง่บวกในหนังสือ "อัลมัซกัล" ในทำนองเดียวกัน อิบน์ ฮะญัร อัลฮัยตะมี นักวิชาการอียิปต์มัซฮับชาฟิอี (เสียชีวิตใน ฮ.ศ. 974) สนับสนุนเมาลิดและเขียนข้อความสรรเสริญมัน อะลี อัลกอรี (เสียชีวิตใน ฮ.ศ. 1014) มุฟตีมัซฮับฮะนะฟี ก็ทำแบบนั้น เช่นเดียวกันกับมุฮัมมัด อิบน์ ญะอ์ฟัร อัลกัตตานี นักวิชาการมัซฮับมาลิกี (เสียชีวิตใน ฮ.ศ. 1345) อิบน์ อัลญะซะรี นักวิชาการซีเรียมัซฮับชาฟิอี (เสียชีวิตใน ฮ.ศ. 833) พิจารณาการฉลองเมาลิดเปรียบเสมือนกับการได้เข้าสวรรค์
ในโลกมุสลิม นักวิชาการซุนนีส่วนใหญ่ยังคงชอบเมาลิด ดังตัวอย่างจากคำพูดของอดีตแกรนด์มุฟตีแห่งมหาวิทยาลัยอัลอัซฮัร อะลี ญุมอะฮ์, มุฮัมมัด อิบน์ อะละวี อัลมาลิกีแห่งซาอุดีอาระเบีย, ยูซุฟ อัลเกาะเราะฎอวี นักวิชาการหลักของขบวนการอิควานมุสลิมีน, อะลี อัลญิฟรี, มุฮัมมัด ฏอฮิรุลกอดรี, มุฮัมมัด อิบน์ ยะฮ์ยา อันนิโนวีแห่งซีเรีย, มุฮัมมัด อิบน์ อะฮ์มัด อัลค็อซเราะญี ประธานคณะกรรมการมรดกและประวัติศาสตร์แห่งสหรัฐอาหรับเอมิเรตส์ (the Heritage and History Committee of the United Arab Emirates) และซัยด์ ชากิร
ต่อต้าน.
มุมมองเกี่ยวกับเมาลิดของอิบน์ ตัยมียะฮ์ถูกนักวิชาการบางส่วนมองว่า "ขัดแย้ง" และ "ซับซ้อน" เขากล่าวว่าเป็นสิ่งที่น่าตำหนิ (มักรูฮ์) และวิจารณ์ผู้ที่ฉลองเมาลิดว่าเลียนแบบวันประสูติของพระเยซูโดยคริสต์ศาสนิกชน ในเวลาเดียวกัน เขาได้รับการยอมรับว่าการฉลองวันเกิดของศาสดามุฮัมมัดเพื่อแสดงถึงความรักและความคารวะ สมควรได้รับรางวัลที่ยิ่งใหญ่ ฮามิด อัลฟิกี นักเขียนซะละฟี (เสียชีวิตใน ค.ศ. 1959) วิจารณ์มุมมองของอิบน์ ตัยมียะฮ์ และกล่าวว่า "พวกเขาจะได้รับรางวัลอย่างไรถ้าพวกเขาต่อต้านทางชี้แนะของศาสนทูตของอัลลอฮ์ (ศ็อล)?"
พวกวะฮาบีย์และซะละฟีไม่ยอมรับเมาลิด ตาญุดดีน อัลฟากิฮานี (เสียชีวิต ค.ศ. 1331) ชาวอียิปต์สำนักมาลิกี พิจารณาว่าเมาลิดเป็นนวัตกรรมที่ควรถูกตำหนิ ซึ่งอยู่ในกลุ่มมักรูฮ์หรือฮะรอม อิบน์ อัลฮาจญ์ อัลอับดะรี ชาวอียิปต์สำนักเดียวกัน ได้แบ่งปันมุมมองนี้เพิ่มเติมว่า ชาวซะลัฟไม่เคยทำพิธีนี้มาก่อน อย่างไรก็ตาม อิบน์ อัลฮาจญ์ ยืนยันคุณสมบัติที่เป็นมงคลของเดือนเมาลิดในความยิ่งใหญ่ และถือว่าวันเกิดของมุฮัมมัดเป็นช่วงเวลาที่ดีที่สุดของปี อัชชาฏิบี นักวิชาการมัซฮับมาลิกี พิจารณาว่า เมาลิดเป็นนวัตกรรมที่ผิดทำนองคลองธรรม อบูอับดุลลอฮ์ อัลฮัฟฟาร นักกฏหมายชาวอัลอันดะลุส (เสียชีวิตใน ค.ศ. 1408) ต่อต้านเมาลิด โดยกล่าวว่า แม้ว่าเศาะฮาบะฮ์จะฉลอง วันที่แน่นอนนั้นไม่น่าจำเป็น อับดุลอะซีซ อิบน์ บาซ อดีตแกรนด์มุฟตีซาอุดีอาระเบีย ร่วมกับ ฮัมมูด อิบน์ อับดุลลอฮ์ อัตตุวัยญิรี (เสียชีวิตใน ค.ศ. 1992) นักวิชาการซาอุดีอีกคน ต่อต้านแล้วโต้แย้งว่า มีวันสำคัญอื่น ๆ ในชีวิตของศาสดามุฮัมมัดที่เขาไม่เคยฉลอง เช่น การเปิดเผยโองการแรกของอัลกุรอาน การเดินทางในเวลากลางคืน และการฮิจเราะห์
โมแฮมแมดอน (ประเทศอิหร่าน)
โมแฮมแมดอน  เป็นหมู่บ้านในตำบลออเบแชฮ์แมด อำเภอออเบแชฮ์แมด เทศมณฑลแคเลย์แบร์ จังหวัดอาเซอร์ไบจานตะวันออก ประเทศอิหร่าน จากสำมะโน พ.ศ. 2549 มีประชากรอยู่ 241 คน 34 ครัวเรือน
คอสไร
ปริยังกา คานธี
ปริยังกา คานธี วาทรา (เกิด 12 มกราคม พ.ศ. 2515) เป็นนักการเมืองหญิงชาวอินเดีย เป็นเลขาธิการคณะกรรมการรัฐสภาอินเดียในอุตตรประเทศตะวันออก เป็นนักการเมืองที่มีชื่อเสียงจากการเป็นสมาชิกในตระกูลเนห์รู–คานธี ด้วยเป็นธิดาของราชีพ คานธี กับโสนิยา คานธี เป็นน้องสาวของราหุล คานธี และเป็นหลานสาวของผิโรช คานธี และอินทิรา คานธี ปัจจุบันเธอเป็นทรัสตีของมูลนิธิราชีพ คานธี
ปริยังกาสำเร็จการศึกษาจากโรงเรียนโมเดิร์นและคอนแวนต์เยซู-มารีย์ สำเร็จการศึกษาศิลปศาสตรบัณฑิตสาขาจิตวิทยา จากวิทยาลัยเยซู-มารีย์ มหาวิทยาลัยเดลี และสำเร็จการศึกษาศิลปศาสตรมหาบัณฑิตสาขาพุทธศาสนศึกษา มหาวิทยาลัยเดลี เมื่อ พ.ศ. 2553
ปริยังกาปรากฏตัวพร้อมกับแม่และพี่ชาย ในการพบปะกับประชาชนโดยตรงที่รายพเรลี (Rae Bareilly) และอเมฐี (Amethi) อยู่เป็นประจำ เธอเป็นที่ชื่นชอบ เมื่อใดที่มีการเลือกตั้ง ปริยังกาจะเป็นผู้ดึงดูดฝูงชนได้ตลอด โดยเฉพาะเมืองอเมฐี
เมื่อคราวเลือกตั้งทั่วไปของอินเดียเมื่อ พ.ศ. 2547 เธอเป็นผู้จัดการการหาเสียงให้แม่ และช่วยดูแลการหาเสียงของพี่ชาย ส่วนการเลือกตั้งสมัชชารัฐอุตตรประเทศ ราหุลพี่ชายทำการหาเสียงทั่วรัฐ แต่เธอมุ่งไปยังฐานเสียงที่อเมฐีและรายพเรลีที่มีอยู่ 10 ที่นั่ง เธอใช้เวลาถึงสองสัปดาห์ในการระงับข้อพิพาทของคนในพรรค เนื่องจากปัญหาการจัดสรรที่นั่ง
ปริยังกาเข้าเป็นนักการเมืองอย่างสมบูรณ์ตั้งแต่วันที่ 23 มกราคม พ.ศ. 2562 หลังได้รับการแต่งตั้งให้เป็นเลขาธิการของรัฐสภาอินเดีย พื้นที่รับผิดชอบอุตตรประเทศตะวันออก
ปริยังกาสมรสกับโรเบิร์ต วาทรา นักธุรกิจลูกครึ่งอินเดีย-สกอตจากเดลี เมื่อวันที่ 18 กุมภาพันธ์ พ.ศ. 2538 ณ บ้านเลขที่ 10 ถนนชนปัถ โดยเป็นพิธีการตามธรรมเนียมฮินดู ทั้งสองมีบุตรสองคน คนโตเป็นชายชื่อไรหาน และเป็นหญิงชื่อมิรายา
เธอเป็นชาวพุทธปรัชญา และเข้าวิปัสสนาตามแนวทางของเอส. เอ็น. โคยันกา
ทองอยู่ เอี่ยมบุญอิ่ม
ทองอยู่ เอี่ยมบุญอิ่ม เป็นนักการเมืองชาวไทย เคยดำรงตำแหน่งสมาชิกสภาผู้แทนราษฎรจังหวัดนนทบุรีชุดที่ 3 (12 พฤศจิกายน พ.ศ. 2481 - 15 กรกฎาคม พ.ศ. 2488) และ ชุดที่ 4 (6 มกราคม พ.ศ. 2489 - 8 พฤศจิกายน พ.ศ. 2490) โดยในสมัยที่ 2 นั้นเกิดเหตุการณ์รัฐประหารครั้งแรกโดย พลโทผิน ชุณหะวัณ (ยศในขณะนั้น) มีผลทำให้สภาผู้แทนราษฏร์ชุดที่ 4 หมดวาระลง
ทองอยู่ เอี่ยมบุญอิ่ม แต่เดิมเป็นชาวจังหวัดสุพรรณบุรี เคยบวชเป็นพระอยู่ระยะหนึ่งถูกชาวบ้านเรียกกันว่า พระมหาทองอยู่ เมื่อสึกออกมาประกอบอาชีพค้าขายและบำบัดโรคทางยา (ตามบัตรสมาชิกพรรคเสรีมนังคศิลา) ทำให้เป็นที่รู้จักมากขึ้นภายในอำเภอปากเกร็ด จังหวัดนนทบุรี ภายหลังได้รับความไว้วางจากชาวจังหวัดนนทบุรีและได้รับเลือกเป็นสมาชิกสภาผู้แทนราษฏรถึง 2 สมัยโดยไม่ได้สังกัดพรรคการเมือง ภายหลังได้เป็นสมาชิกพรรคเสรีมนังคศิลาแต่ไม่ได้รับเลือกเป็นสมาชิกสภาผู้แทนราษฏรอีก ชีวิตส่วนตัว ทองอยู่ เอี่ยมบุญอิ่ม เคยอาศัยอยู่บ้านเลขที่ 48 หมู่ 1 ตำบลเกาะเกร็ด อำเภอปากเกร็ด จังหวัดนนทบุรี (ปัจจุบันบ้านริมน้ำหลังดังกล่าวถูกรื้อทิ้งแล้ว) ทองอยู่ เอี่ยมบุญอิ่ม สมรสกับ ล้วน เอี่ยมบุญอิ่ม มีธิดาด้วยกัน 6 คน
การปฏิบัติหน้าที่ในสภาผู้แทนราษฏร.
เนื่องจาก ทองอยู่ เอี่ยมบุญอิ่ม เคยบวชเป็นพระในพุทธศาสนามาก่อนจึงมีความเข้าใจในประเด็นเกี่ยวกับทางพุทธศาสนา และได้ยื่นกระทู้ถามรัฐบาลในการประชุมสภาผู้แทนราษฎรสมัยสามัญ ครั้งที่ 14/2483 เมื่อวันพฤหัสบดีที่ 19 กันยายน พ.ศ. 2483 เกี่ยวกับ พ.ร.บ.คณะสงฆ์ ที่มีความล่าช้าว่า "รัฐบาลนี้ได้จัดการแก้ไขร่างพระราชบัญญัติปกครองคณะสงฆ์ไปแล้วเพียงใด เมื่อไรจะสำเร็จเข้ามาในสภานี้ได้" เนื่องจากเหตุผลของรัฐบาลก็คือ อยู่ในกระบวนการปรับแก้ไขกับคณะสงฆ์ ขณะที่สาเหตุเบื้องหลังนั้นมาจากความละเอียดอ่อนของปัญหาในคณะสงฆ์ที่รัฐบาลไม่กล้าตัดสินใจ โดยเฉพาะเมื่อมีนักการเมืองตัวแทนจากทั้งมหานิกาย คือ หลวงวิจิตรวาทการ อดีตมหาเปรียญ 5 ประโยค สำนักวัดมหาธาตุ ขณะที่ฝ่ายธรรมยุต คือ ทองสืบ ศุภะมาร์ค อดีตมหาเปรียญ 9 ประโยค วัดมกุฏกษัตริยาราม ทั้งคู่จึงออกแรงปกป้องผลประโยชน์ให้กับฝ่ายของตนอย่างเต็มที่ จนในท้ายที่สุด พ.ร.บ.ได้เข้าสู่ระเบียบวาระการประชุมในสภาผู้แทนราษฎรอีกครั้งในปี พ.ศ. 2484 เมื่อวันที่ 18 กันยายน โดย ทองอยู่ เอี่ยมบุญอิ่ม เป็นหนึ่งในคณะกรรมาธิการวิสามัญร่วมกับ หลวงวิจิตรวาทการ และ ทองสืบ ศุภะมาร์ค จนกระทั่งพระราชบัญญัติคณะสงฆ์ พ.ศ. 2484 ได้ถูกประกาศใช้เมื่อวันที่ 14 ตุลาคม 2484 เป็นต้นมา
สโมสรฟุตบอลนครราชสีมา มาสด้า ในฤดูกาล 2562
การแข่งขันฟุตบอลของสโมสรฟุตบอลนครราชสีมา มาสด้า ประจำปี พ.ศ. 2562
รายการสถิติของสโมสรฟุตบอลแมนเชสเตอร์ยูไนเต็ด
สโมสรฟุตบอลแมนเชสเตอร์ยูไนเต็ดเป็นสโมสรฟุตบอลอาชีพอังกฤษ ตั้งอยู่ที่แทรฟฟอร์ดในเกรเทอร์แมนเชสเตอร์ ก่อตั้งในชื่อนิวตันฮีตใน ค.ศ. 1878 ต่อมาได้กลายเป็นสโมสรอาชีพใน ค.ศ. 1885 และเข้าร่วมฟุตบอลลีกใน ค.ศ. 1892 หลังจากที่เกือบล้มละลายใน ค.ศ. 1901 ได้เปลี่ยนชื่อสโมสรเป็นแมนเชสเตอร์ยูไนเต็ดเมื่อ ค.ศ. 1902 ปัจจุบันแมนเชสเตอร์ยูไนเต็ดแข่งขันในพรีเมียร์ลีกซึ่งเป็นลีกฟุตบอลระดับสูงสุดของอังกฤษ พวกเขาไม่เคยตกชั้นจากลีกสูงสุดนับตั้งแต่ ค.ศ. 1975 และไม่เคยเล่นในลีกที่ต่ำกว่าระดับสอง พวกเขาเป็นสโมสรแรกจากอังกฤษที่เข้าร่วมแข่งขันยูโรเปียนคัพใน ค.ศ. 1956
สโมสรครองสถิติชนะเลิศพรีเมียร์ลีกมากที่สุดที่ 13 สมัย และชนะเลิศลีกสูงสุดของอังกฤษมากที่สุดที่ 20 สมัย ผู้เล่นที่ลงเล่นให้กับสโมสรมากที่สุดคือ ไรอัน กิกส์ ที่ลงเล่น 963 นัดระหว่าง ค.ศ. 1991 ถึง 2014 ส่วนผู้เล่นที่ทำประตูให้กับสโมสรมากที่สุดคือ เวย์น รูนีย์ ที่ทำ 253 ประตูจากการลงเล่น 559 นัดในช่วงระหว่าง ค.ศ. 2004 ถึง 2017
สถิติสำคัญ.
สถิติของสโมสร.
สถิติอื่นๆ
สโมสรฟุตบอลจังหวัดนครราชสีมาในฤดูกาล 2560
อนุสรณ์สถานหินวิเวกานันท์
อนุสรณ์สถานหินวิเวกานันท์ (Vivekananda Rock Memorial) เป็นอนุสรณ์สถานและสถานที่ท่องเที่ยวในวะวาตุไร, กันยกุมารี, ประเทศอินเดีย สร้างขึ้นในปี 1970 เพื่อให้เกียรติแด่สวามี วิเวกานันท์ ผู้ซึ่งเชื่อกันว่าได้เข้าถึงธรรมอย่างกระจ่างแจ้งบนหินนี้ ในตำนานท้องถิ่นมีระบุว่า เทวีกุมารีได้ทรงบำเพ็ญตบะเพื่อถวายบูชาแด่พระศิวะบนหินนี้ ในอนุสรณ์สถานมีอาคารหอทำสมาธิ ญาณมณฑปัม ("Dhyana Mandapam") หินนั้นรายล้อมด้วยทะเลลักษทวีป หมู่อนุสาวรีย์นี้ประกอบด้วยสองอาคาร คือ วิเวกานันทมณฑปัม (Vivekananda Mandapam) และ ศรีปทมณฑปัม (Shripada Mandapam)
Vivekananda Rock Memorial
ชาวเกาหลีในประเทศญี่ปุ่น
วัฬฬุวรรโกฏฏัม
วัฬฬุวรรโกฏฏัม (; Valluvar Kottam) เป็นอนุสาวรีย์ในเจนไน สร้างขึ้นเพื่อระลึกถึงติรุวัฬฬุวรร กวีทมิฬยุคคลาสสิกและนักปรัชญาอินเดีย
วัฬฬุวรรโกฏฏัมตั้งอยู่บนแยกที่ถนนโกฏัมปากกัมไฮโรดตัดกับถนนวิลเลจโรดในย่านนุงกัมปากกัม จุดที่อนุสาวรีย์ตั้งอยู่นั้นเป็นจุดที่ในอดีตเคยเป็นจุดลึกสุดของทะเลสาบท้องถิ่นชื่อทะเลสาบนุงกัมปากกัม (Nungambakkam lake)
สถาปนิกผู้ออกแบบอนุสาวรีย์นี้คือวี. คณปติ สถาปตี สถาปนิกท้องถิ่นแบบอินเดียใต้ผู้ออกแบบรูปปั้นติรุวัฬฬุวรรที่กันยากุมารี
Valluvar Kottam
ยูไนเต็ดเบรกส์กีตาส์
"ยูไนเต็ดเบรกส์กีตาส์"  เป็นชื่อชุดเพลงสามเพลงซึ่งแต่งโดยเดฟ แคร์รอลล์  นักร้องและนักแต่งเพลงชาวแคนาดา ร่วมกับวงดนตรีของเดฟได้แก่"ซันส์ออฟแม็กซ์เวลล์"  เนื้อหาของเพลงบอกเล่าเกี่ยวกับเหตุการณ์ที่กีตาร์ของเขาเสียหายระหว่างเดินทางกับสายการบินยูไนเต็ดแอร์ไลน์ใน ค.ศ. 2008 และการตอบรับจากสายการบิน เพลงนี้เผยแพร่ครั้งแรกเมื่อเดือนกรกฎาคม ค.ศ. 2009 และได้รับความนิยมอย่างแพร่หลายทั้งในยูทูบและไอทูนส์
แคร์รอลล์เล่าว่ากีตาร์ของเขาเสียหายขณะที่ฝากให้ยูไนเต็ดแอร์ไลน์ดูแลระหว่างเดินทางจากท่าอากาศยานนานาชาติแฮลิแฟกซ์สแตนฟีลด์ ประเทศแคนาดาไปยังสนามบินเอปป์ลีย์ เมืองโอมาฮา รัฐเนบราสกา โดยเปลี่ยนเครื่องที่ท่าอากาศยานนานาชาติโอแฮร์ โดยระบุว่าเขาได้ยินผู้โดยสารที่เดินทางในเครื่องบินลำเดียวกันอุทานว่าพนักงานลำเลียงสัมภาระของท่าอากาศยานโอแฮร์โยนกีตาร์ขณะลำเลียงขึ้นเครื่องบิน เมื่อแคร์รอลล์เดินทางถึงโอมาฮา เขาพบว่ากีตาร์ยี่ห้อเทย์เลอร์มูลค่า 3,500 ดอลลาร์สหรัฐของเขาได้รับความเสียหายอย่างหนัก ในเนื้อเพลงแคร์รอลล์ระบุว่าเขาได้แจ้งกับพนักงานของสายการบินจำนวน 3 คน แต่ทั้งหมดไม่สนใจ แคร์รอลล์ร้องเรียนไปยังยูไนเต็ดแอร์ไลน์ และได้รับคำตอบว่าเขาไม่มีสิทธิ์รับค่าชดเชยเนื่องจากเขาร้องเรียนล่าช้าเกิน 24 ชั่วโมง
ในบทสัมภาษณ์กับบรรษัทแพร่ภาพกระจายเสียงแคนาดา (ซีบีซี) แคร์รอลล์เล่าว่าเขาเจรจากับสายการบินเป็นเวลากว่าเก้าเดือนแต่ไม่เป็นผลสำเร็จ เขาจึงถามตัวเองว่า "ถ้าไมเคิล มอร์เป็นนักดนตรี เขาจะทำอย่างไร" แล้วจึงเขียนเนื้อเพลงและถ่ายทำมิวสิกวิดีโอบอกเล่าเรื่องราว เนื้อร้องท่อนหนึ่งกล่าวว่าเขาน่าจะเลือกบินกับสายการบินอื่น หรือไม่ก็ขับรถไปเองน่าจะดีกว่า เพราะยูไนเต็ดทำกีตาร์เสียหาย แคร์รอลล์ร่วมกับวง"ซันส์ออฟแม็กเวลล์"เขียนเพลงภาคต่ออีก 2 เพลงเกี่ยวกับเหตุการณ์นี้ โดยวิดีโอภาค 2 "United Breaks Guitars: Song 2" เผยแพร่ออกทางยูทูบในวันที่ 17 สิงหาคม ค.ศ. 2009 โดยเนื้อหาของเพลงในภาค 2 เล่าเรื่องเกี่ยวกับการเจรจาระหว่างแคร์รอลล์กับ "คุณเอิร์ลวิก" พนักงานแผนกบริการลูกค้าของยูไนเต็ดแอร์ไลน์ และโจมตีไปที่นโยบายของสายการบินที่บังคับให้ "คุณเอิร์ลวิก" ต้องปฏิบัติตามโดยไม่ใส่ใจกับความรู้สึกของผู้โดยสาร ภาค 3 ของเพลงนี้เผยแพร่ในเดือนมีนาคม ค.ศ. 2010 โดยใช้ชื่อ "United Breaks Guitars: Song 3" มีใจความว่าพนักงานของยูไนเต็ดไม่ได้เลวร้ายทุกคน วรรคสุดท้ายเขียนสื่อไปยังยูไนเต็ดแอร์ไลน์ระบุว่าเขาหวังว่ายูไนเต็ดจะปรับปรุงตามที่ได้ประกาศไว้ เพราะถ้าไม่ปรับปรุงแล้วใครจะเลือกใช้บริการ
วิดีโอแรกถูกเผยแพร่ลงทางยูทูบเมื่อวันที่ 6 กรกฎาคม ค.ศ. 2009 และเพียงวันแรกวันเดียวมีผู้เข้าชมกว่า 150,000 ครั้ง เพิ่มขึ้นเป็นห้าแสนครั้งในวันที่ 9 กรกฎาคม 5 ล้านครั้งเมื่อกลางเดือนสิงหาคมปีเดียวกัน และ 10 ล้านครั้งในเดือนกุมภาพันธ์ ค.ศ. 2011 โดยในปัจจุบัน (ตุลาคม ค.ศ. 2020) วิดีโอนี้มีผู้เข้าชมกว่า 20 ล้านครั้ง
สื่อมวลชนรายงานข่าวเกี่ยวกับความนิยมของเพลงและผลกระทบต่อภาพลักษณ์องค์กรของยูไนเต็ดแอร์ไลน์ ร็อบ แบรดฟอร์ด ผู้จัดการแผนกบริการปัญหาลูกค้าโทรศัพท์ไปยังแคร์รอลล์เพื่อขออภัยและแสดงความรับผิดชอบกับเหตุการณ์ที่เกิดขึ้น และขออนุญาตนำวิดีโอของแคร์รอลล์ไปใช้ประกอบการฝึกพนักงาน ในขณะเดียวกับ บ็อบ เทย์เลอร์ เจ้าของบริษัทกีตาร์เทย์เลอร์ได้มอบกีตาร์สองตัวให้แคร์รอลล์ และสนับสนุนอุปกรณ์ประกอบฉากสำหรับวิดีโอภาคสองด้วย ยูไนเต็ดเบรกส์กีตาส์ภาคแรกได้รับความนิยมสูงสุดในไอทูนส์มิวสิกสโตร์ในสัปดาห์ถัดจากที่เผยแพร่ครั้งแรก หลังจากที่วิดีโอของแคร์รอลล์ประสบความสำเร็จ เขาโพสต์วิดีโอขอบคุณสาธารณชนที่สนับสนุน และขอร้องให้ผู้ชมเข้าใจ "คุณเอิร์ลวิก" ที่ต้องเคร่งครัดตามนโยบายของสายการบินที่บังคับลงมา หลังจากเหตุการณ์ แคร์รอลล์ได้รับเชิญให้ไปแสดงปาฐกถาเกี่ยวกับการให้บริการลูกค้าหลายครั้ง ครั้งหนึ่งที่เขาเดินทางไปแสดงปาฐกถา ยูไนเต็ดแอร์ไลน์ก็ทำสัมภาระของแคร์รอลล์สูญหาย
นิตยสาร"ไทม์"ได้จัดอันดับให้ "ยูไนเต็ดเบรกส์กีตาส์" อยู่ในอันดับที่ 7 ใน 10 อันดับไวรอลวิดีโอแห่งปี 2009
โคชาเอ
นันมาโตล
นันมาโตล  เป็นแหล่งโบราณคดีบริเวณชายฝั่งด้านตะวันออกของเกาะโปนเปย์ ปัจจุบันเป็นส่วนหนึ่งของเขตมาโตเลนีม รัฐโปนเปย์ ประเทศไมโครนีเชีย ในบริเวณมหาสมุทรแปซิฟิกตะวันตก นันมาโตลเคยเป็นเมืองหลวงของราชวงศ์เซาเตเลวูร์จนถึง ค.ศ. 1628 นครแห่งนี้สร้างในพื้นที่ลากูนประกอบด้วยชุดของเกาะเทียมที่เชื่อมด้วยเครือข่ายของคลอง แกนกลางของแหล่งที่มีกำแพงหินล้อมรอบพื้นที่โดยประมาณยาว 1.5 กิโลเมตร และกว้าง 0.5 กิโลเมตร นอกจากนี้ยังมีเกาะหินเทียมจำนวนเกือบ 100 เกาะ
นันมาโตลมีความหมายว่า "ภายในช่อง" ซึ่งอ้างถึงคลองที่ตัดสลับกันในพื้นที่ ในงานเขียน "Pohnpei, An Island Argosy" ของจีน แอชบี ระบุว่าแต่เดิมแล้วมีชื่อว่า "โซวุนนันเล็ง" (Soun Nan-leng - พืดหินแห่งสวรรค์) ซากนครเป็นส่วนหนึ่งของปริศนาที่ยิ่งใหญ่ทางโบราณคดีในปัจจุบัน บางครั้งนครแห่งนี้ถูกเรียกว่า "แอตแลนติส" "สิ่งมหัศจรรย์ของโลกแห่งที่แปด" และ "เวนิสแห่งแปซิฟิก"